คาดสัปดาห์หน้าบาทกรอบ 29.60/85
กสิกรไทย คาด เงินบาทสัปดาห์หน้าเคลื่อนไหวกรอบ29.60-29.85บาทต่อดอลลาร์
9 มี.ค. 2556

กสิกรไทย คาด เงินบาทสัปดาห์หน้าเคลื่อนไหวกรอบ29.60-29.85บาทต่อดอลลาร์
บริษัทศูนย์วิจัยกสิกรไทย คาดการณ์แนวโน้มค่าเงินบาทสัปดาห์หน้า  (11-15 มี.ค. 2556) เงินบาทอาจเคลื่อนไหวในกรอบ 29.60-29.85 บาทต่อดอลลาร์ฯ โดยต้องติดตามการตอบรับของตลาดต่อตัวเลขการจ้างงานนอกภาคเกษตร รวมถึงความคืบหน้าในการแก้วิกฤตด้านงบประมาณของสหรัฐฯ ตลอดจนสถานการณ์การเมืองอิตาลี ขณะที่ ตัวเลขเศรษฐกิจสหรัฐฯ ที่สำคัญ ได้แก่ ผลสำรวจภาวะธุรกิจโดยรวมของเฟดสาขานิวยอร์ก และดัชนีความเชื่อมั่นผู้บริโภคเบื้องต้นสำหรับเดือนมี.ค. ยอดค้าปลีก ดัชนีราคาผู้บริโภค ผลผลิตภาคอุตสาหกรรม ข้อมูลงบประมาณของรัฐบาลกลางเดือนก.พ. ข้อมูลเงินทุนไหลเข้าสุทธิสู่ตลาดการเงินสหรัฐฯ เดือนม.ค. และจำนวนผู้ขอรับสวัสดิการว่างงานรายสัปดาห์